Aesoo

Aesoo (kohakääne Aesoosse või Aesoole Eesti kohanimeraamat, lk. 28) on küla Pärnumaal Tori vallas.

Küla nime on esmamainitud 1500. aastatel kujul Hasik. 1618 nimetati seda Hasikby. 1624 nimetati küla Hasick ja seal elas talupoeg Ayska Poetz. Aastatel 1680–1684 nimetati küla Aiso ja 1797 Aeso. Küla asus Tori kihelkonnas ja kuulus Tori mõisale.

1977. aastal liideti Aesooga kirde pool asuv Piiri, idapoolsed Rabaküla ja Rabassaare ning läänepoolsed Viidika küla ja osa Saarissoo külast.

2,8 km pikkune Tohera ehk Mäelta oja kulgeb täies ulatuses Aesoos ja suubub paremalt Navesti jõkke. Küla kese asubki Navesti jõe paremal kaldal.Eesti kohanimeraamat, kaart 22

Küla nime häälikuline areng on selgitamata. Esimeste kirjapanekute järgi võis külanimi tollal olla Aasik. See võis tuleneda sõnast aas : aasa ('silmus, jõelooge, heinamaa jõekäärus') või sõnast aas : aasa ('kärbis, sard, ülespandud viljaredel, rõuk'). Pole välistatud pärinemine sõnast aisk : aisa ('ais'). Haeska küla nimi võib olla sarnast päritolu.

Viited

Kategooria:Tori vald
Kategooria:Pärnu maakonna külad